jkorsvik/nowiki_second_scrape_merged huggingface dataset:
Giotto (romsonde)

Giotto var en romsonde fra Den europeiske romfartsorganisasjonen som tok bilder av Halleys komet i 1986 og Grigg-Skjellerups komet i 1992. Sonden er oppkalt etter maleren Giotto di Bondone, som observerte Halleys komet i 1301. 
Romsonden Giotto var 1,84 meter i diameter og 1,6 meter høy. Den ble skutt opp 2. juli 1985, og nådde Halleys komet 14. mars 1986. Den klarte å nå en avstand på bare 596 km fra kometens kjerne, og var den første romsonden som klarte å ta bilder på så nært hold. Etter endt oppdrag ble den satt i dvalemodus frem til 1992, da den ble vekket for å besøke Grigg-Skjellerups komet. 10. juli 1992 fløy den forbi kometen med en avstand på rundt 200 km.
Sonden veide 960 kg ved oppskytning, hvorav 450 kg drivstoff.


== Eksterne lenker ==
(en) Offisielt nettsted 
(en) Giotto (spacecraft) – kategori av bilder, video eller lyd på Commons
Vibberodden fyr

Vibberodden fyrstasjon er et fyr i Eigersund kommune, Rogaland, i Søndregapet, innløpet til Egersund.Fyret ble bygget i 1855, like etter at Eigerøy fyr stod ferdig i 1854. De to fyrene fungerer i samspill der Eigerøy fyr fungerer som kystfyr og Vibberodden fyr fungerer som innseilingsfyr. Selve fyrlykten var bygget inn i mønet på fyrbygningen. Stasjonen ble betjent av en fyrfamilie frem til fyret ble automatisert og avfolket i 1977. Det ble da bygget et lyktehus på en søyle foran den gamle fyrbygningen. Etter den tid ble fyrbygningene benyttet som klubbhus for dykkere fram til 2000, deretter overtok stiftelsen Viberoddens Venner ansvaret for rehabilitering og drift under en langtidsavtale med Kystverket. 


== Se også ==
Norske fyr


== Referanser ==


== Eksterne lenker ==
«Norsk fyrliste 2008» (PDF). Kystverket. Arkivert fra originalen (PDF) 24. juli 2011. 
«Vibberodden fyrstasjon». Norsk Fyrhistorisk Forening. Arkivert fra originalen 18. juli 2020.
Hanumangarh (distrikt)

Hanumangarh (hindi: हनुमानगढ़ ज़िला) er et distrikt i den indiske delstaten Rajasthan. Distriktets hovedstad er Hanumangarh. 


== Demografi ==
Ved folketellingen i 2011 var det 1 779 650 innbyggere i distriktet, mot 1 518 005 i 2001. Den urbane befolkningen utgjør 19,71 % av befolkningen.
Barn i alderen 0 til 6 år utgjorde 13,09 % i 2011 mot 16,87 % i 2001. Antallet jenter i den alderen per tusen gutter er 869 i 2011 mot 872 i 2001. 


== Referanser ==


== Eksterne lenker ==
Offisielt nettsted 
(en) Hanumangarh district – kategori av bilder, video eller lyd på Commons
Alfred Solaas

Alfred Solaas (1912–1968) var en norsk skuespiller, regissør og teatersjef. Han var en årrekke ved Oslo nye teater (Det nye teater) og er kjent for å ha startet Sommerteatret i Frognerparken.


== Biografi ==
Solaas scenedebuterte i 1934 på Carl Johan Teatret. Etter det var han ved Centralteatret i perioden 1935–1939 og Oslo nye teater i perioden 1940–1960, deretter frilans. Ved Centralteatret medvirket han blant annet i oppsetninger som Tolvskillingsoperaen i 1938, i Finn Bø-revyen Takk for sist, og høstet lovord for rollen som Arv i Holbergs Jean de France. Han debuterte som regissør i 1946 og satte opp Shakespeare-stykker som Hamlet, En midtsommernattsdrøm og As you like it. Han satte også opp Ibsens Peer Gynt og musikaler som My Fair Lady. Han startet Sommerteatret i Frognerparken i 1953 og ledet det frem til sin død i 1968. 
Solaas hadde også flere biroller i norske filmer og debuterte her i 1937 med en liten birolle i Gyda Christensens og Tancred Ibsens krimkomedie To levende og en død. Han har ellers medvirket i filmer som blant annet Trysil-Knut (1942), Om kjærlighet synger de (1946), Hans Nielsen Hauge (1961), Tonny (1962) og De ukjentes marked (1968). Han hadde også noen opptredener i Fjernsynsteatret. 
I 1949 regisserte han den 39 minutter lange kortfilmen Aldri mer!


== Filmografi og TV ==


== Referanser ==


== Eksterne lenker ==
(en) Alfred Solaas på Internet Movie Database 
(no) Alfred Solaas hos Sceneweb 
(fr) Alfred Solaas på Allociné 
(en) Alfred Solaas hos The Movie Database
Via Vitae

Via Vitae (fra lat., betyr «livets vei») er et norsk blanda kor for unge voksne. Korets dirigent er Lars Kristian Håkestad Eliassen. Korets repertoar består av både sakral og profan musikk, og opptredenene er stort sett kirkekonserter og gudstjenestedeltakelse. Så godt som alle arrangementer synges a cappella.
Koret har ingen geografisk tilknytning innafor Norge, men samles fem ganger i året på ulike steder til øvelse, konsert og gudstjenestedeltakelse. Koret er et medlemskor i Ung Kirkesang.
Det er krav om opptaksprøve og alder over 18 år for å bli medlem i koret.


== Historie ==
Via Vitae ble stifta våren 2004 etter initiativ av en vennegjeng tilknyttet den årlige korsommerskolen i Lund Kirke i Kristiansand. Rekrutteringa var stort sett fra miljøer fra Ung Kirkesang fram til koret besøkte Viken folkehøgskole og Toneheim folkehøgskole i 2009 og 2010, og medlemstilfanget ble utvida. I 2010 reiste koret på sin første utenlandstur, til Tallinn i Estland, som førte til invitasjon til festivalen Jakobs Dagar i Jakobstad, Finland, det påfølgende året.


== Eksterne lenker ==
Korets egen nettside
Hypersomni

Hypersomni er unormal tretthet på dagtid til tross for normal nattesøvn på minst åtte timer. 
Idiopatisk hypersomni er en kronisk daglig økt søvntrang til tross for normal nattesøvn. Det er mange årsaker til økt daglig søvntrang og disse må bli ekskludert før diagnosen blir stillet. En kort blund som ofte hjelper pasienter med narkolepsi virker ikke for pasienter med idiopatisk hypersomni. I tillegg har pasienter med idiopatisk hypersomni vansker med å våkne om morgenen, de har ofte automatisk adferd, kan være forvirret og sovner på nytt, dette kalles «sleep drunkenness». 
40% av pasienter med idiopatisk hypersomni trenger dessuten lengre tid for søvn, og kan ofte sove mer en 10 timer sammenhengende om natten. Mange pasienter med idiopatisk hypersomni har i tillegg til økt søvntrang også utmattelse. På mange måter er kognitiv utmattelse mye lik den som observeres hos pasienter med ME. Idiopatisk hypersomni er sjelden, og man antar at det har en prevalens på 0,005%. 
Når man sammenligner pasienter med hypersomni med en kontrollgruppe, finnes disse signifikante forskjellene: 

Redusert hukommelse
Redusert oppmerksomhet
Kortere konsentrasjonstid
Økt distraksjon
Avsporing under samtale
Mange feil under vanlig daglig aktivitet
Økt angst og depresjon
Vanskeligheter med regulering av kroppstemperatur
Økt følelse av besvimelse
Problemer med mage og tarm
Hjertebank
Synsforstyrrelser
AllergiEksempel på automatisme er å legge telefonen i kjøleskapet, legge klær i oppvaskmaskinen og så videre. Hypersomni betyr på gresk 'mye søvn', dette sees best i helgen og under ferie hvor disse pasientene sover enda lengre enn ellers, av og til opptil 20 timer sammenhengende. Det mest utpregede symptom er sleep drunkeness som nesten aldri forekommer hos normale kontrollindivider. Diagnosen stilles på kliniske kriterier supplert med polysomnografi og MSLT-test, samt utelukkelse av andre mer nærliggende diagnoser. Ofte blir hypokretinnivået målt for å avgrense tilstanden til blant annet narkolepsi uten sikker katapleksi, dette gjøres ved å ta en spinalpunksjon ved nevrologisk avdeling på sykehuset. Disse pasientene har alle normale verdier av hypokretin og er som regel HLA DR 2 negative. 


== Kilder ==
Søvnforeningens beskrivelse av Idiopatisk Hypersomni Arkivert 27. juni 2015 hos Wayback Machine.


== Eksterne lenker ==
Haukeland universitetssykehus: Hypersomnier
Søvnforeningen: Idiopatisk Hypersomni Arkivert 27. juni 2015 hos Wayback Machine.
Tidsskrift for Norsk Psykologforening: Søvnsykdommer – en oversikt
Tidsskrift for Den norske legeforening: Narkolepsi og andre hypersomnier.
Vetrhus

Vetrhus er et stedsnavn og etternavn som blir brukt flere steder i Norge:

Vetrhus (Birkenes)
Vetrhus (Evje og Hornnes)
Vetrhus (Odda)
Vetrhus (Sauda)
Vetrhus (Selje)
Vetrhus (Vinje)


== Se også ==
Vetrhus Bluesband
Bikaner (distrikt)

Bikaner (hindi: बीकानेर) er et distrikt i den indiske delstaten Rajasthan. Distriktets hovedstad er Bikaner. 


== Demografi ==
Ved folketellingen i 2011 var det 2 367 745 innbyggere i distriktet, mot 1 674 271 i 2001. Den urbane befolkningen utgjør 33,95 % av befolkningen.
Barn i alderen 0 til 6 år utgjorde 16,66 % i 2011 mot 19,51 % i 2001. Antallet jenter i den alderen per tusen gutter er 902 i 2011 mot 916 i 2001.


== Referanser ==


== Eksterne lenker ==
Offisielt nettsted 
(en) Bikaner district – kategori av bilder, video eller lyd på Commons
Fufluns

Fufluns (eller Puphluns) var i etruskisk mytologi en gud for plantelivet, alt som vokste, lykke og helse, og således en gud for fruktbarhet og vin, tilsvarende den greske Dionysos (også kjent som Bacchus i romersk mytologi). Han var sønn var Semla og Tinia. Som mange etruskiske guder ble Fufluns overtatt av romerne, men ble raskt erstattet av andre italiske fruktbarhetsguder.
Det synes som Fufluns var fra opprinnelsen av en etruskisk gud, navnet synes å ha vært utviklet fra etruskiske rotordet *pople eller *puple («bud», «spire»), og ordet har gått videre i det latinske populus, italiensk popolaccio, engelsk populace, hvilket på norsk betyr allmue. Den etruskiske meningen synes dog ha vært mer innsnevret, i meningen at folk kom sammen i en militær samling. Et av hans kultsteder er i Populonia (latin Populonium, etruskisk Pupluna eller Fufluna), som var oppkalt etter ham og mynter som er funnet i byen har stedsnavn som pupluna, pufluna eller fufluna, i betydningen «byen til Fufluns».I henhold til påskrifter og portretter ble Fufluns i stor grad benyttet lik historier fra gresk mytologi, og fra 400-tallet f.Kr. av identifisert med Dionysos / Bacchus. Følgelig er den tradisjonelle betegnelse for ham Fufluns Pacha, sistnevnte en forvansking for Bacchus.
Fra beskrivelser på keramikk var Fufluns er sønn av Tinia (tilsvarende Zevs) og Semla (tilsvarende Semele). Hans ledsager eller hustru var Areatha (tilsvarende Ariadne). I gresk mytologi var Semele knyttet til noe utenlandsk, noe som gjorde Dionysos til en fremmed gud i den greske gudeverden. Etter hva vi vite hadde Fufluns intet betydelig avvik fra den greske myte. I kunsten ble han avbildet som en naken ung mann, ofte i sammenheng med sin mor Semla (Semele). Hans kult kan muligens knyttes til Bacchus-skandalen i år 186 f.Kr. som ble undertrykket av den romerske stat. Den romerske forfatteren Titus Livius gir hentydninger på at «smitten» hadde etruskiske røtter og at kvinner utgjorde den største gruppen innenfor kulten. Om det samme var tilfelle for Fufluns er uvisst, men mulig. Kulten til Fufluns gikk uansett raskt opp i den tilsvarende for Bacchus.


== Referanser ==


== Litteratur ==
Bonfante, Larissa: «Fufluns Pacha: The Etruscan Dionysos». I: Carpenter, Thomas H.; Faraone, Christopher A. (Hrsg.): Masks of Dionysos. Cornell University Press, Ithaca + London 1993. S. 221 – 235
Vetrhus Bluesband

Vetrhus Bluesband er et bluesband etablert i 1991. Bandet er fra Vetrhus i Odda i Hardanger.


== Besetning ==
Bandet har hatt forskjellige besetninger opp gjennom årene, men består i dag av:

Helge Tverdal, vokalist
Daniel J. Kambestad, munnspill
Kjell Arne Bauge, gitar
Kjetil Huus, bass
Bjørn Moe, trommer


== Diskografi ==
1995 Vetrhus Bluesband
1998 Socon Time Around (Dusty Road Records)


== Referanser ==


== Eksterne lenker ==
Bandets hjemmeside
Persfjorden

Persfjorden (nordsamisk: Biesavuotna) er en fjord på østsiden av Varangerhalvøya i Vardø kommune i Finnmark. Fjorden har innløp mellom Seglodden i vest og Prestnæringen i øst, og strekker seg fire kilometer sørvestover til Persfjord i enden av fjorden.Persfjord er en grend som strekker seg fra enden av fjorden og utover langs østsiden. 
Fv341 går langs begge sider av fjorden. 


== Referanser ==
Oksygenmetning

Oksygenmetning er et uttrykk som i medisinsk sammenheng måler hvor stor andel av hemoglobinet i blodet som har binding til oksygen (oksyhemoglobin, et hemoglobin som har tatt opp oksygen). Normal oksygenmetning i arterieblod (SaO2) regnes som 97–99 %, mens normalen for veneblod (SvO2) er cirka 75 %. Oksygenmetningen avhenger imidlertid av oksygentrykket i blodet (PO2).Oksygenmetningen alene sier ikke noe om mengden oksygen i blodet. Metningen kan dessuten variere noe med alderen og ulike tilstander. Har man lite hemoglobin (anemi) kan man ha god metning og lav oksygenmengde. Foster og nyfødte barn har et spesielt hemoglobin med større evne til å binde oksygen. Oksygenmetningen kan måles på flere måter, det vanligste er ved bruk av pulsoksymeter.

Eksempler på noen ulike tilstanderTil tross for overståene tabell, regnes en metningsgrad av O2 på 95–100 % som normalt, 90–94 % som mild hypoksi, 85–89 % som moderat hypoksi, og <85 % som alvorlig hypoksi. For å avdekke og diagnostisere hypoksi brukes gjerne et såkalt pulsoksymeter, der en sensor festes til en finger med ei klemme. Dette er et instrument som er laget for å måle oksygenmetningen i kapillært hemoglobin og samtidig registrere pulsfrekvensen.
Oksygen fraktes også som løst gass i blodplasma, denne mengden er imidlertid langt mindre enn den mengden som er bundet som oksyhemoglobin.
Under sykdom, eller ved apneer, kan oksygenmetningen i blodet synke. Redusert oksygenmetning i blodet kan forutsi hvem som har redusert evne til å fylle hjertet med blod mellom hvert slag, hevder en ny doktoravhandling.


== Referanser ==


== Kilder ==
Jacob, Francone og Lossow: Anatomi og fysiologi. Oslo, 1980.
Vetrhus (Selje)

Vetrhus er en grend i Stad kommune i Vestland fylke. Stedet ligger på østsiden av fjorden Nordpollen.


== Referanser ==
Churu (distrikt)

Churu (hindi: चुरू जिला) er et distrikt i den indiske delstaten Rajasthan. Distriktets hovedstad er Churu. 


== Demografi ==
Ved folketellingen i 2011 var det 2 041 172 innbyggere i distriktet, mot 1 923 878 i 2001. Den urbane befolkningen utgjør 28,24 % av befolkningen.
Barn i alderen 0 til 6 år utgjorde 15,38 % i 2011 mot 19,96 % i 2001. Antallet jenter i den alderen per tusen gutter er 896 i 2011 mot 911 i 2001. 


== Referanser ==


== Eksterne lenker ==
(en) Churu district – kategori av bilder, video eller lyd på Commons
Vetrhus (Odda)

Vetrhus er en gård og et etternavn i Oddadalen i Hardanger.


== Se også ==
Vetrhus Bluesband


== Eksterne lenker ==
Miljølære.no - Områdeskildring for Vetrhus.
Vetterhusbotnet

Vetterhusbotnet er en fjordarm av Blikkengfjorden i Namsos kommune i Trøndelag. Fjorden har innløp ved Vetterhusstraumen og holmen Øltappen i vest og strekker seg 8,5 kilometer nordøstover til gården Duna.Fv464 krysser fjorden ved innløpet og fortsetter videre langs nordsiden av fjorden. Det ligger spredte gårdsbruk langs veien i nord, mens det på sørsiden ligger enkelte isolerte bruk, blant annet Vetterhus, som fjorden har fått sitt navn etter.


== Referanser ==
Jhunjhunun (distrikt)

Jhunjhunun (hindi: झुन्झुनू) er et distrikt i den indiske delstaten Rajasthan. Distriktets hovedstad er Jhunjhunun. 


== Demografi ==
Ved folketellingen i 2011 var det 2 139 658 innbyggere i distriktet, mot 1 913 689 i 2001. Den urbane befolkningen utgjør 22,91 % av befolkningen.
Barn i alderen 0 til 6 år utgjorde 13,34 % i 2011 mot 17,52 % i 2001. Antallet jenter i den alderen per tusen gutter er 831 i 2011 mot 863 i 2001. 


== Referanser ==


== Eksterne lenker ==
Offisielt nettsted 
(en) Jhunjhunu district – kategori av bilder, video eller lyd på Commons
Treske

Å treske er en prosess der frø og korn skilles fra akset. I tidligere tider var det vanlig å bruke en sliul, men i dag finne egne maskiner (skurtresker) som gjør dette.
Mange bygdesmeder laget treskemaskiner som var en del av det tradisjonelle gårdsutstyret slik at treskingen ble lettere og kunne gjøres etter at nekene var kommet i hus etter skuronna. Kornet ble da gjerne malt på gårds- eller bygdekverna.


== Se også ==
Treskeverk
Skurtresker
Drøfting av korn
Alwar (distrikt)

Alwar (hindi: अलवर जिला) er et distrikt i den indiske delstaten Rajasthan. Distriktets hovedstad er Alwar. 


== Demografi ==
Ved folketellingen i 2011 var det 3 671 999 innbyggere i distriktet, mot 2 992 592 i 2001. Den urbane befolkningen utgjør 17,82 % av befolkningen.
Barn i alderen 0 til 6 år utgjorde 15,81 % i 2011 mot 19,45 % i 2001. Antallet jenter i den alderen per tusen gutter er 861 i 2011 mot 887 i 2001. 


== Referanser ==


== Eksterne lenker ==
Offisielt nettsted 
(en) Alwar district – kategori av bilder, video eller lyd på Commons
Acheampong-regimet

Acheampong-regimet var et militærdiktatur i Ghana ledet av general Ignatius Kutu Acheampong. Acheampong tok makten med statskupp i 1972, og ble erstattet av general Akuffo i juli 1978. Armed Forces Revolutionary Council under ledelse av Jerry John Rawlings tok makten i 1979.


== Eksterne lenker ==
ghana.co.uk – liten biografi om Ignatius Kutu Acheampong.
Anders Folkestad

Anders Folkestad (født 16. mars 1949) er en norsk fagforeningsmann. Han var leder for hovedorganisasjonen Unio fra den ble opprettet i 2001 frem til 2015.Folkestad er fra Volda i Møre og Romsdal, og bodde sin seks første år på Folkestad. Familien flyttet flere ganger rundt i Møre og Romsdal, da hans far tok nye lærerstillinger. Også hans bestefar var lærer. 
Anders Folkestad gikk på Volda gymnas og studerte senere i Bergen og ved Idrettshøyskolen i Oslo og er utdannet lektor. Han startet sin lærergjerning ved Odda vidaregåande skule, Norges første videregående skole med idrettstilbud. Han ble der tillitsvalgt for Norsk Undervisningsforbund, og tok over som leder for den nye Lærerforbundet i 1993. Etter sammenslåingen med Norsk Lærerlag i 2001, ble Folkestad samme år leder for hovedorganisasjonen Unio i 2001.  
Da han gikk av som Unio-leder i 2015, ble han avløst av Ragnhild Lied.


== Referanser ==


== Eksterne lenker ==
(en) Anders Folkestad – kategori av bilder, video eller lyd på Commons
Akefalt samfunn

Akefalt samfunn (eng. acéphalous, fra gr. ακέφαλος som betyr uten hode) er en benevnelse på et samfunn uten styresmakter som tvinger mennesker til å følge lovverk. I stedet har «sosial kontroll» tatt funksjonen som styresmakten.
Et akefalt samfunn trenger verken være anarkistisk eller egalitært. Jakt- og fangstsamfunn er typiske akefale samfunn, i mosetning til landbruksamfunn som har blitt sett på som «høykultursamfunn».


== Kilder ==
Finn Fuglestad, Latin-Amerika og Karibiens Historie, Cappelen Akademiske Forlag (1994)  ISBN 82-456-0000-8
Sáenz Peña undergrunnsstasjon

Sáenz Peña undergrunnsstasjon er en stasjon på linje A på Buenos Aires’ undergrunnsbane. Den ligger mellom stasjonene Lima og Congreso.
Stasjonen ligger i et av byens mest pittoreske strøk, Montserrat, under krysset mellom gatene Avenida de Mayo og Luis Sáenz Peña. I nærheten av stasjonen ligger byens politistasjon og Lotería Nacional.
Sáenz Peña ble åpna 1. desember 1913, som del av den første strekninga på undergrunnsbanen, som gikk mellom Plaza de Mayo og Plaza Miserere. Gata som stasjonen er oppkalt etter, har navn fra Argentinas 12. president, Luis Sáenz Peña, som var president fra 1892 til 1895.
I 1997 ble Sáenz Peña undergrunnsstasjon erklært for et nasjonalt historisk monument.


== Referanser ==
Blyfjorden

Blyfjorden er en fjordarm av Selfjorden i Senja kommune i Troms og Finnmark. Fjorden har innløp mellom Dovneset i vest og Okseneset i øst og strekker seg tre kilometer sørøstover til fjordbotnen.Det er ingen bosetninger eller veisamband langs fjorden. Fjorden er omgitt av høye fjell. På østsida ligger Oksen på (743 moh) og Oksehornet (705 moh). Fra bunn av fjorden stiger Botntinden opp til 755 moh. På vestsida ligger Senjahesten på 796 meter over havet. 


== Referanser ==
Antoine Laumet de La Mothe, sieur de Cadillac

Antoine Laumet, Laumet de La Mothe, Sieur de Cadillac (født 5. mars 1658 i Saint-Nicolas-de-la-Grave i departementet Tarn-et-Garonne i Frankrike, død 15. oktober 1730 i Castelsarrasin i Tarn-et-Garonne) var en fransk offiser og eventyrer. 
Han er kjent som grunnleggeren av Detroit og har vært guvernør for det området som ble kalt Louisiana eller "Nouvelle-France". Han var senere også guvernør for Castelsarrasin i nåværende Midi-Pyrénées.
Bilmerket Cadillac har fått sitt navn etter ham.


== Referanser ==
Tinia

Tinia (også Tin, Tins eller Tina) var i etruskisk mytologi en himmelgud og den øverste gud, tilsvarende romernes Jupiter og grekernes Zeus. Thalna eller Uni var hans hustru, og han var far til Hercle (tilsvarende greske Herakles) og Fufluns (tilsvarende greske Dionysos og romerske Bacchus).


== Gudenes hersker ==
Etruskerne trodde på ni store guder som hadde makt til å slynge tordenslag; de ble kalt for novensiles av romerne. Av disse tordenslagene var det elleve typer, hvor Tinia som den øverste gud, hadde tre av dem. Tinia var også en del av en mektig triade som omfattet gudinnene Menrva (romerske Minerva) og Uni (romersk Juno), og som hadde templer i hver eneste by i Etruria. Tinia ble tidvis representert som sittende ved en trone og med skjegg, andre ganger stående og uten skjegg. Blant hans symboler var tordenkilen og et maktsepter, og er generelt fulgt av en ørn og tidvis hadde en krans av eføy på hodet
I det etruskiske språket betyr tin eller tinš «dag» og i flertall gir tinia meningen at han er den som styrer tidens gang. Noen av Tinia definerende tilnavn er det gitt detaljer av i Piacenzas lever, en bronsemodell av en lever som ble brukt i religiøse ritualer. Noen av hans tilnavn beskrevet her er Tin Cilens, Tin Θuf og Tinś Θne. Det har blitt gjort en rekke forslag hva disse kan bety, men etruskisk er dårlig forstått og det er ingen akademisk enighet til en oversettelse.


== Inskripsjoner ==

I noen inskripsjoner hvor han opptrer er som følgende:

På en kylix (drikkebeger) malt av den greske vasemaleren Oltos, ca. år 500 f.Kr.: Itun turuce venel atelinas Tinas cliniiaras («Dette har blitt gitt Venel Atelinas for sønnene til Tin»; sønnene her er dioskurene.
På en løvelignende bronseuhyre, Kimæren fra Arezzo står det Tinscvil («En gave til Tinia»).


== Referanser ==


== Litteratur ==
Bonfante, Giuliano & Bonfante, Larissa (1983): The Etruscan language: an introduction. Manchester University Press.
Dennis, George (1848): The cities and cemeteries of Etruria, I, London, via Archive.org, eller via Bill Thayers nettsted
Döllinger, Johann Joseph Ignaz von (1862): The Gentile and the Jew, II, London, via Archive.org
Grummond, Nancy Thomson de (2006): Etruscan Myth, Sacred History, and Legend, University of Pennsylvania Museum of Archaeology and Anthropology, ISBN 9781931707862


== Eksterne lenker ==
(en) Zeus in Etruscan art – kategori av bilder, video eller lyd på Commons
Aks

AKS kan også vise til Aktivitetsskolen, Osloskolens SFO
Aks er en blomsterstand der blomstene sitter uten skaft på en forlenget midtakse. Det er den enkleste blomsterstanden, og blomstene åpner seg vanligvis nedenfra og oppover i akset, noe som sikrer at pollineringen får mer tid på seg. Om akset er svært kort, kalles det hode. En klase er i prinsippet også et aks, men der har blomsten en stilk inn til hovedaksen.Arter som hvete, rug og andre kornarter og gress er eksempler på aksbærende planter.


== Referanser ==
Neskollen

Neskollen er et tettsted i Nes kommune i Viken. Tettstedet har totalt 2 825 innbyggere per 1. januar 2022, og ligger omtrent ti kilometer vest for kommunesenteret Årnes. E16 går nord for Neskollen. Stedet ligger ved grensen mellom Nes og Ullensaker.
Neskollen er et nylig utbygget tettsted på Bøleråsen og ligger i Udnes prestegjeld som en del av bygda Hvam. Barneskolen Neskollen skole ble åpnet i 2000. Det finnes også tre store barnehager her.På Neskollen ligger også et mindre kjøpesenter med en av stedets to dagligvarebutikker, dyrlege, kiosk, systue og ett byggfirma.
Friidrettshallen Nes Arena, som ble åpnet i mai 2015, ligger også på Neskollen.
Romerike International School ligger også her.


== Referanser ==


== Eksterne lenker ==
Neskollen-portalen